शहर में होली पर निकला राधे-कृष्ण का चल समारोह, झूम कर खेली होली - Shivpuri News | No 1 News Website of Shivpuri in Hindi
Home / Shivpuri / शहर में होली पर निकला राधे-कृष्ण का चल समारोह, झूम कर खेली होली
शहर में होली पर निकला राधे-कृष्ण का चल समारोह, झूम कर खेली होली Reviewed by Bhopal Samachar on Wednesday, March 15, 2017 Rating: 5
Bhopal Samachar Wednesday, March 15, 2017 Shivpuri Edit
वहीं विमान में सवार श्रीकृष्ण राधा और ग्वालवाल पिचकारियों से महिलाओं पर रंग छिडक़ रहे थे। यह नजारा बृज में आयोजित होने वाली होली की अनुभूति दिला रहा था। चल समारोह में जहां ढोल नगाड़ों पर युवा थिरक रहे थे वहीं डीजे की धुनों पर चलने वाले भक्तिगीतों ने शहर वासियों को अपनी ओर आकर्षित किया जो रैली में आने को मजबूर हो गए।
शहर वासियों ने भी हुरियारों का भव्य स्वागत किया और जगह-जगह खाने पीने की वस्तुओं का वितरण भी हुआ। इस दौरान शहर रंगों में सरावोर हो गया। शहर में यह पहला आयोजन था जिसका शहर वासियों ने भरपूर आनंद उठाया। सुबह से ही युवाओं की टोलियां माधव चौक पर एकत्रित हो गई इसके बाद ट्रेक्टर ट्राली पर फूलों से विमान पर सवार होकर ग्वाल वालों की टोलिया श्रीकृष्ण और राधा के साथ वहां पहुंची और इसके बाद चल समारोह प्रारंभ किया गया।
विमान के आगे मशीन के माध्यम से फूलों की बरसा की जा रही थी वहीं युवाओं की टोलियां हाथों में गुलाल के थैले लेकर उड़ाते चले जा रहे थे और छतों पर महिलायें व बच्चे पिचकारियों और बाल्टियों में रंग भर-भर कर हुरियारों पर भर-भर कर फैक रही थी।
वहीं दूसरी ओर ग्वाल बाल विमान से पिचकारियों में केसरिया रंग भरकर हुरियारों और छतों पर मौजूद बाल टोलियों पर गुलाल उड़ा रहे थे। यह नजारा देखने लायक था और लोग इस उत्सव को देखने के लिए दूर-दूर से आए थे।